Pembunuhan Siti Nur Surya

Pembunuhan Siti Nur Surya Ismail, seorang remaja perempuan berusia 19 tahun, berlaku pada 1 November 2020 di Kampung Lubuk Batu, Telemong, Hulu Terengganu, Terengganu. Beliau ditemui mati di rumahnya dalam keadaan tertiarap di bahagian ruang tamu rumahnya dengan pergelangan tangan kiri putus dan kesan kecederaan lain di bahagian muka dan badan. Ketika kejadian ini berlaku pada jam 9 pagi, bapanya tiada di rumah, manakala Siti Nur Surya sedang menjaga ibunya yang terlantar sakit akibat kanser otak. Suspek utama kes ini, yang juga rakan karib Siti Nur Surya, Siti Nur Athirah Azmi telah ditahan reman pada 2 November, sehari selepas kejadian bagi membantu siasatan kes pembunuhan itu. Motif kes ini dipercayai akibat sindir-menyindir.

Lihat juga
 Kes yang serupa dengan pembunuhan Siti Nur Surya:
 Pembunuhan Intan Yusniza
 Noor Suzaily Mukhtar
 Canny Ong
 Pembunuhan Nurin Jazlin Jazimin
 Sosilawati Lawiya
 Anthony Kevin Morais
 Siti Kharina Mohd Kamarudin

Rujukan

2020 di Malaysia
Pembunuhan di Malaysia
Orang yang dibunuh di Malaysia
Orang Malaysia yang dibunuh